In Dei nomine Archembaldus, abbas monasterii sancti Petri et sancti Benedicti Floriacensis. Notum sit omnibus fidelibus sanctæ Dei ecclesiæ quia postulavit nos quidam homo, nomine Archenaldus, et uxor ejus, Adelais, ut eis et uno heredi et filiis eorum, ut aliquid ex rebus nostris ad censum concede[re]mus eis, quod et fecimus, hoc est: unam ecclesiam et quicquid ad ipsam aspicit, terris cultis et incultis, et mansos septem inter vineas et terram arabilem, in pago Guastinensi, vicaria Bainensi, in villa B...dardi; terminatur ex una parte terra Sancti Dyonisii, [ex a]lia terra Sancti Verani, tercia alodo Dagoberti et Teuderici, quarta via publica; quod ea fecimus ratione ut annis singulis, missa sancti Benedicti quæ est in mense decembri, in censum persolvant solidos V; si vero de ipso censu tardi aut negligentes extiterint, licentiam habeant legaliter emendandi et ipsam terram non perdant sed faciant ex ea quod voluerint, sicut mos est ipsi[us] pagi, salvo jure ecclesiastico. Hanc autem cartam ut firm[a] veriorque credatur, manu propria manibusque fratrum nostrorum roborari decrevimus. Actum Floriaco monasterio. (chrismon) Archembaldus abbas huic manui firmæ, hortantibus fratribus. S. Geraus episcopus et monachus. S. Vulfaldus monachus. S. Arenaudus monachus. S. Hildemarus monachus. S. Richardus monachus. S. Rotgerius. S. Cloibernus monachus. S. Sicherius monachus. S. Fulcherius monachus. S. Lucas. Data mense septembris anno V regis Hludovici. S. Amalbertus monachus.